CELEX: 52009PC0510
Language: mt
Date: 2009-10-02
Title: Proposta għal regolament tal-Kunsill li jemenda r-Regolament (KE) Nru 247/2006 li jistabbilixxi miżuri speċifiċi għall-agrikultura fir-reġjuni l-aktar il-bogħod tal-Unjoni

Avviż Legali Importanti

|

52009PC0510

Proposta għal regolament tal-Kunsill li jemenda r-Regolament (KE) Nru 247/2006 li jistabbilixxi miżuri speċifiċi għall-agrikultura fir-reġjuni l-aktar il-bogħod tal-Unjoni  /* KUMM/2009/0510 finali - CNS 2009/0138 */  

	[pic] | KUMMISSJONI TAL-KOMUNITAJIET EWROPEJ |Brussel 2.10.2009KUMM(2009) 510 finali2009/0138 (CNS)Proposta għalREGOLAMENT TAL-KUNSILLli jemenda r-Regolament (KE) Nru 247/2006 li jistabbilixxi miżuri speċifiċi għall-agrikultura fir-reġjuni l-aktar il-bogħod tal-UnjoniMEMORANDUM TA’ SPJEGAZZJONIFit-30 ta' Jannar 2006 il-Kunsill adotta r-Regolament (KE) Nru 247/2006 li jistabbilixxi miżuri speċifiċi għall-agrikultura fir-reġjuni l-aktar il-bogħod tal-Unjoni.L-iżvilupp fil-leġiżlazzjoni Komunitarja u l-implimentazzjoni prattika ta' dan ir-Regolament li seħħew sadanittant jirrikjedu li jiġu emendati xi dispożizzjonijiet tiegħu.Wara r-riforma fl-organizzazzjoni komuni tas-suq taz-zokkor, li ġiet inkorporata fl-OKS unika permezz tar-Regolament tal-Kunsill (KE) Nru 1234/2007, l-Artikolu 5 għandu jiġi aġġornat biex jirrifletti dawn id-dispożizzjonijiet ġodda u jippermetti lill-Azores jintegraw iz-zokkor tal-kannamieli mhux raffinat fil-previżjoni tagħhom tal-bilanċ tal-provvista. Fis-snin tas-suq l-imgħoddija, il-produzzjoni tal-pitravi taz-zokkor fl-Azores ma kinetx biżżejjed sabiex l-industrija taz-zokkor tagħhom tkun tista' tissodisfa l-kwota allokata lilhom u fis-suq ma kienx hemm disponibbli kwantitajiet sinifikanti ta' zokkor tal-pitravi mhux raffinat. Din l-emenda ser ittejbilhom is-sitwazzjoni billi tippermettilhom jimpurtaw zokkor tal-kannamieli mhux raffinat (fil-limitu tal-previżjoni tal-bilanċ tal-provvista).Fil-kuntest tal-kriżi ekonomika attwali, jidher li huwa xieraq li jiġi permess li tittawwal id-deroga stipulata għall-Gżejjer Kanarji għall-provvista fil-limiti tal-arranġamenti speċifiċi tal-provvista tal-preparazzjonijiet abbażi tal-ħalib li jaqgħu taħt il-kodiċi NM 1901 90 99. Fil-fatt, dan il-prodott huwa element bażiku tal-alimentazzjoni tradizzjonali lokali u l-vijabbiltà tal-proċessar ta' industrija lokali tiddependi fuq id-disponibblità tiegħu bi prezzijiet kompetittivi.L-Artikolu 12(f) tar-Regolament (KE) Nru 247/2006 fost kwistjonijiet oħra jirreferi għal dispożizzjonijiet għal verifiki u penali amministrattivi, li għandhom jiddaħħlu fil-programmi Komunitarji ta’ appoġġ għar-reġjuni l-aktar il-bogħod li għandhom jiġu ppreżentati mill-Istati Membri lill-Kummissjoni għall-approvazzjoni. Fid-dawl tal-esperjenza miksuba mill-Kummissjoni, biex jiġi żgurat li l-programmi Komunitarji ta’ appoġġ ikunu implimentati b'mod effikaċi u xieraq, huwa neċessarju li jitneħħew mill-punt (f) tal-Artikolu 12 ta' dak ir-Regolament ir-referenzi għal verifiki u penali amministrattivi. Madankolu, dawn il-miżuri nazzjonali għandhom jibqgħu jiġu kkomunikati lill-Kummissjoni skont l-Artikolu 27 ta’ dak ir-Regolament.Wara r-riforma tal-2008 fl-inbid u l-integrazzjoni reċenti tas-OKS tal-inbid fl-OKS unika, l-Artikolu 18 jeħtieġlu jiġi aġġornat ħalli jirrifletti d-dispożizzjonijiet il-ġodda tar-Regolament tal-Kunsill (KE) Nru 1234/2007 kif emendat mir-Regolament (KE) Nru 491/2009.Fl-aħħar, il-kundizzjonijiet speċifiċi għad-dipartiment Franċiż extra-Ewropew ta' Reunion, fejn il-produzzjoni tal-ħalib hija diffiċli ħafna minħabba t-topografija u d-daqs żgħir tagħha fil-waqt li l-provvista ta' ħalib frisk hija impossibbli minħabba l-insularità u d-distanza tagħha minn reġjuni oħra li jipproduċu, jippermettu l-estensjoni tad-deroga diġà mogħtija għal raġunijiet simili lill-Madeira li tagħmel ħalib mit-trab tal-ħalib sabiex tikseb ħalib UHT għall-konsum mill-bniedem [l-ewwel paragrafu tal-Artikolu 19(4)]. Barra minn hekk, minħabba l-livell baxx ta' produzzjoni ta' ħalib frisk f'dawn ir-reġjuni l-aktar il-bogħod, id-diffikultajiet biex il-produzzjoni tiżdied u minħabba l-fatt li l-ħalib prodott lokalment diġà għandu żbokk biżżejjed fl-industrija lokali tal-ħalib, li għandha daqstant ieħor tiġi protetta, huwa xieraq li jitneħħa l-obbligu fuq il-Kummissjoni li tadotta regoli dettaljati li jiddeterminaw il-kwantità ta' ħalib frisk prodott lokalment li għandha tiġi inkorporata fil-ħalib UHT magħmul mit-trab tal-ħalib imsemmi hawn fuq [it-2 paragrafu tal-Artikolu 19(4)].F’dan ir-rigward, jekk jogħġbok sib mehmuża proposta għal Regolament tal-Kunsill li jemenda r-Regolament (KE) Nru 247/2006 u d-dokumenti kollha meħtieġa biex tinbeda l-proċedura rispettiva.Ir-Regolament ma jaffetwax is-sorsi ta' finanzjament jew l-intensità tal-appoġġ Komunitarju.2009/0138 (CNS)Proposta għalREGOLAMENT TAL-KUNSILLli jemenda r-Regolament (KE) Nru 247/2006 li jistabbilixxi miżuri speċifiċi għall-agrikultura fir-reġjuni l-aktar il-bogħod tal-UnjoniIL-KUNSILL TAL-UNJONI EWROPEA,Wara li kkunsidra t-Trattat li jistabilixxi l-Komunitajiet Ewropej, u b’mod partikolari l-Artikoli 36, 37 u 299(2) tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) L-Artikolu 5(1) tar-Regolament tal-Kunsill (KE) Nru 247/2006[3]jiżgura eżenzjoni, fil-limitu tal-previżjoni tal-bilanċ tal-provvista, mid-dazji tal-importazzjoni għall-provvista ta' zokkor tal-kannamieli lill-Azores, lil Madeira u lill-Gżejjer Kanarji għall-perjodu stipulat fl-Artikolu 10(1) tar-Regolament tal-Kunsill (KE) Nru 1260/2001 tad-19 ta' Ġunju 2001 dwar l-organizzazzjoni komuni tas-swieq fis-settur taz-zokkor[4]. Wara r-riforma taz-zokkor u l-integrazzjoni tas-settur taz-zokkor fir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS)[5], id-dispożizzjonjiet tal-Artikolu 5(1) tar-Regolament (KE) Nru 247/2006 għandhom jiġu adattati. Partikolarment, l-Azores għandhom jiġu awtorizzati li jibbenefikaw mill-eżenzjoni mid-dazji tal-importazzjoni fuq iz-zokkor tal-kannamieli mhux raffinat fil-limitu tal-previżjoni tagħhom tal-bilanċ tal-provvista.(2) L-Artikolu 6 tar-Regolament (KE) Nru 247/2006 jipprovdi għal perjodu ta' tranżizzjoni li matulu l-Gżejjer Kanarji jistgħu jkomplu jirċievu provvisti ta' kwantitajiet determinati ta' preparazzjonijiet abbażi tal-ħalib li jaqgħu taħt il-kodiċijiet NM 1901 90 99 u 2106 90 92 intenzjonati għall-proċessar industrijali. Dan il-perjodu ta' tranżizzjoni jiskadi fit-31 ta' Diċembru 2009. Il-prodott li jaqa' fil-kodiċi NM 1901 90 99 - trab tal-ħalib xkumat b'xaħam veġetali - huwa prodott tradizzjonali għall-konsumaturi lokali, fosthom dawk l-aktar fil-bżonn, u ilu jinbiegħ fil-Gżejjer Kanarji għal dawn l-aħħar 40 sena. Il-provvista ta' dan il-prodott iġġenerat industrija speċifika lokali li tiżgura l-impjiegi u l-valur miżjud. Fis-sitwazzjoni attwali ta' kriżi ekonomika huwa xieraq li l-provvista ta' dan il-prodott speċifiku ma tiqafx u li jiġi estiż il-perjodu ta' tranżizzjoni stipulat fl-Atikolu 6 tar-Regolament tal-31 ta' Diċembru 2013.(3) L-Artikolu 12(f) tar-Regolament (KE) Nru 247/2006 isemmi dispożizzjonijiet għal verifiki u penali fil-programmi Komunitarji ta’ appoġġ għar-reġjuni l-aktar il-bogħod li għandhom jiġu ppreżentati mill-Istati Membri lill-Kummissjoni għall-approvazzjoni. Fid-dawl tal-esperjenza miksuba mill-Kummissjoni u biex jiġi żgurat li l-programmi Komunitarji ta’ appoġġ ikunu implimentati b'mod effikaċi u xieraq, huwa neċessarju li jitneħħew ir-referenzi għal verifiki u penali mill-punt (f) tal-Artikolu 12 ta' dak ir-Regolament. Madankolu, dawn il-miżuri nazzjonali għandhom jibqgħu jiġu kkomunikati lill-Kummissjoni skont l-Artikolu 27 ta’ dak ir-Regolament.(4) L-Artikolu 18 tar-Regolament (KE) Nru 247/2006 jiddetermina regoli dwar l-applikabbiltà ta' regoli speċjali għas-settur tal-inbid fir-reġjuni l-aktar il-bogħod tal-Unjoni. L-organizzazzjoni komuni tas-suq fl-inbid inbidlet mir-Regolament tal-Kunsill (KE) Nru 479/2008[6] u sussegwentament ġiet integrata fir-Regolament (KE) Nru 1234/2007 kif emendat mir-Regolament (KE Nru 491/2009[7]. Referenzi għal dawn il-miżuri jeħtiġilhom għalhekk jiġu aġġornati. Barra minn dan, l-Artikolu 85u(7) tar-Regolament (KE) Nru 1234/2007 jinkludi eżenzjoni espliċita għall-Azores, Madeira u l-Gżejjer Kanarji mill-iskema għall-qlugħ tad-dwieli. Għalhekk, din l-eżenzjoni ma jeħtiġilhiex tibqa' tissemma fir-Regolament (KE) Nru 247/2006.(5) It-tieni sottoparagrafu tal-Artikolu 18(2) tar-Regolament (KE) Nru 247/2006 jipprevedi l-eliminazzjoni gradwali, sal-31 ta' Diċembru 2013, tal-għelieqi mħawla b'varjetajiet projbiti ta' dwieli ibridi ta' produtturi diretti fl-Azores u f'Madeira. It-tielet sottoparagrafu tal-Artikolu 18(2) ta' dak ir-Regolament jobbliga lill-Portugall li jinnotifika kull sena bil-progress li sar fil-konverżjoni u r-ristrutturazzjoni taż-żoni mħawla b’dawn il-varjetajiet ta’ dwieli. Dawn id-dispożizzjonijiet huma aktar stretti mir-regoli stipulati fl-Artikolu 120a(5) tar-Regolament (KE) Nru 1234/2007, jiġifieri li l-varjetajiet projbiti ta' dwieli ibridi ta' produtturi diretti għandhom jinqalgħu ħlief meta l-inbid li jsir minnhom ikun intenzjonat biss għall-familja tal-produttur tal-inbid. Għalhekk l-Artikoli 18(2) u 18(3) tar-Regolament (KE) Nru 247/2006 għandhom jitneħħew sabiex tispiċċa l-inugwaljanza fit-trattament bejn ir-reġjuni tal-Azores u Madeira fuq naħa u l-bqija tal-Komunità fuq in-naħa l-oħra.(6) Minkejja l-iżvilupp riċenti fil-produzzjoni tal-ħalib lokali f'Reunion, il-ħtieġa attwali għall-konsum tal-ħalib tax-xorb fil-gżira għadu mhux kopert biżżejjed. Barra minn dan, id-distanza u l-insularità ta' dan ir-reġjun ma jippermettux sorsi oħra ta' ħalib mhux ipproċessat. Konsegwentament, l-awtorizzazzjoni għall-produzzjoni ta' ħalib magħmul minn trab tal-ħalib ta' oriġini Komunitarja, mogħtija lill-Madeira bl-ewwel sottoparagrafu tal-Artikolu 19(4) tar-Regolament (KE) Nru 247/2006, għandha tiġi estiża għad-dipartiment Franċiż extra-Ewropew ta' Reunion.(7) Il-kundizzjonijiet għal estensjoni ulterjuri tal-produzzjoni tal-ħalib lokali tar-reġjuni extra-Ewropej, li jibbenefikaw mill-eżenzjoni prevista fl-ewwel sottoparagrafu tal-Artikolu 19(4) tar-Regolament (KE) Nru 247/2006, huma limitati ħafna minħabba t-topografija tal-gżejjer konċernati. Minkejja li jibqa' l-obbligu li jiġi żgurat il-ġbir u t-tqassim għall-produzzjoni tal-ħalib lokali, huwa xieraq li jitneħħa mill-obbligu tal-Kummissjoni, prevsita mit-tieni sottoparagrafu ta' dan l-Artikolu, li tiġi determinata rata ta' inkorporazzjoni għall-ħalib frisk prodott lokalment.(8) Ir-Regolament (KE) Nru 247/2006 għandu għalhekk jiġi emendat skont dan,ADOTTA DAN IR-REGOLAMENT:Artikolu 1Ir-Regolament (KE) Nru 247/2006 huwa emendat kif ġej:(1) L-Artikolu 5 jinbidel b’dan li ġej:"Artikolu 5Zokkor1. Matul il-perjodu stipulat fl-Artikolu 204(2) u (3) tar-Regolament tal-Kunsill (KE) Nru 1234/2007*, dan iz-zokkor prodott lil hinn mill-kwota msemmija fl-Artikolu 61 ta' dak ir-Regolament għandu jiġi eżentat mid-dazju tal-importazzjoni fil-limiti tal-previżjoni tal-bilanċ tal-provvista msemmija fl-Artikolu 2 ta' dan ir-Regolament:(a) mixtri għall-konsum f'Madeira jew fil-gżejjer Kanarji f'forma ta' zokkor abjad li jaqa' taħt il-kodiċi NM 1701;(b) raffinat u kkunsmat fl-Azores fil-forma ta' zokkor mhux raffinat li jaqa' taħt il-kodoċi tan-NM 1701 12 10 (zokkor tal-pitravi mhux raffinat).2. Fl-Azores, għall-għanijiet ta' raffinar, il-kwantitajiet imsemmija fil-paragrafu 1 jistgħu jiġu ssupplimentati, fil-limitu tal-previżjoni tal-bilanċ tal-provvista, b'zokkor mhux raffinat li jaqa' taħt il-kodiċi 1701 11 10 (zokkor tal-kannamieli mhux raffinat). Meta jiġu determinati l-ħtiġiet ta' zokkor mhux raffinat fl-Azores għandu jittieħed kont tal-iżvilupp tal-produzzjoni lokali tal-pitravi taz-zokkor. Il-kwantitajiet koperti mill-arranġamenti ta' provvista għandhom ikunu determinati sabiex jiġi żgurat li t-total tal-volum taz-zokkor raffinat fl-Azores kull sena ma jaqbiżx l-10 000 tunnellata.* ĠU L 299, 16.11.2007, p. 1."(2) L-Artikolu 6 jinbidel b’dan li ġej:"Artikolu 6Preparazzjonijiet abbażi tal-ħalibPermezz ta' deroga mill-Artikolu 2, għall-perjodu bejn l-1 ta' Jannar 2010 u l-31 ta' Diċembru 2013, il-Gżejjer Kanarji jistgħu jibqgħu jirċievu provvisti ta' preparazzjonijiet abbażi tal-ħalib li jaqgħu taħt il-kodiċi NM 1901 90 99 (trab tal-ħalib xkumat b'xaħam veġetali) maħsuba għall-ipproċessar industrijali sa 800 tunnellata kull sena. Għajnuna mogħtija mill-Komunità għal provvisti ta' dan il-prodott ma tistax teċċedi EUR 210 għal kull tunnellata u għandha tkun inkluża fil-limitu stabbilit fl-Artikolu 23. Dan il-prodott għandu jintuża biss għall-konsum lokali."(3) Fl-Artikolu 12, il-punt (f) għandu jinbidel b'dan li ġej:"(f) il-passi meħuda biex jiġi żgurat li l-programmi huma implimentati b'mod effettiv u xieraq, inklużi l-arranġamenti għall-pubbliċità, il-monitoraġġ u l-evalwazzjoni, u sett speċifikat ta' indikaturi kwantifikati għall-użu fil-programm ta' evalwazzjoni."(4) L-Artikolu 18 jinbidel b’dan li ġej:"Artikolu 18Inbid1. Il-miżuri msemmija fl-Artikoli 103v, 103w, 103x u 182a tar-Regolament (KE) Nru 1234/2007 ma għandhomx japplikaw għall-Azores u Madeira.2. Minkejja l-Artikolu 120a(2) tar-Regolament (KE) Nru 1234/2007, għeneb li ġej minn varjetajiet projbiti ta' dwieli ibridi ta' produtturi diretti (Noah, Othello, Isabelle, Jacquez, Clinton u Herbemont) maħsuda fl-Azores u f'Madeira jista' jintuża għall-produzzjoni ta' inbid li għandu jibqa' f'dawk ir-reġjuni.3. Il-miżuri msemmija fl-Artikoli 103v, 103w, 103y tar-Regolament (KE) Nru 1234/2007 ma għandhomx japplikaw għall-Gżejjer Kanarji."(5) l-Artikolu 19(4) jinbidel b'dan li ġej:"4. Minkejja l-Artikoli 114(2) tar-Regolament (KE) Nru 1234/2007, il-produzzjoni f'Madeira u fid-dipartiment Franċiż extra-Ewropew ta' Reunion tal-ħalib UHT magħmul minn trab tal-ħalib li joriġina fil-Komunità għandha tiġi awtorizzata fil-limiti tal-ħtiġiet tal-konsum lokali, sakemm din il-miżura ma tfixkilx il-ħalib prodott lokalment milli jinġabar u jsib suq. Dan il-prodott għandu jintuża biss għall-konsum lokali.Regoli dettaljati għall-applikazzjoni ta' dan il-paragrafu għandhom jiġu adottati skont il-proċedura msemmija fl-Artikolu 26(2) ta' dan ir-Regolament."Artikolu 2Dan ir-Regolament għandu jidħol fis-seħħ fis-seba' jum wara l-publikazzjoni tiegħu f’ Il-Ġurnal Uffiċjali tal-Unjoni Ewropea.Għandu japplika mill-1 ta' Jannar 2010.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentDIKJARAZZJONI FINANZJARJA | Fiche Fin n° 199728 RVE/dz 6.13.2009.1 |DATA: 17/07/2009 |1. | INTESTATURA TAL-BAĠIT: 05 02 11 04 & 05 03 02 50 | APPROPRJAZZJONIJIET: EUR 235 Miljun u EUR 377 Miljun |2. | TITOLU: Proposta għal Regolament tal-Kunsill li jemenda r-Regolament (KE) Nru 247/2006 li jistabbilixxi miżuri speċifiċi għall-agrikultura fir-reġjuni l-aktar il-bogħod tal-Unjoni. |3. | BAŻI LEGALI: L-Artikoli 36, 37 u 299(2) tat-Trattat |4. | GĦANIJIET: Li jaġġorna u jadotta ċerti dispożizzjonijiet tar-Regolament (KE) Nru 247/2006 |5. | IMPLIKAZZJONIJIET FINANZJARJI | PERJODU TA' 12-IL XAHAR (EUR miljuni) | SENA FINANZJARJA ATTWALI 2009 (EUR miljuni) | SENA FINANZJARJA LI JMISS 2010 (EUR miljuni) |5.0 | NEFQA - KOPERTA MILL-BAĠIT TAL-KE (RIFUŻJONIJIET/INTERVENTI) - AWTORITAJIET NAZZJONALI - OĦRA | (1) | - | - |5.1 | DĦUL - RIŻORSI PROPRJI TAL-KE (TAXXI/DAZJI DOGANALI) - NAZZJONALI | - | - | - |2011 | 2012 | 2013 | 2014 |5.0.1 | NEFQA STMATA | (1) | (1) | (1) | (1) |5.1.1 | DĦUL STMAT | (1) | (1) | (1) | (1) |5.2 | METODU TA’ KALKOLU: - |6.0 | IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI? | IVA LE |6.1 | IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI? | IVA-LE |6.2 | SE JKUN MEĦTIEĠ BAĠIT SUPPLIMENTARI? | IVA-LE |6.3 | L-APPROPRJAZZJONIJIET JEĦTIEĠ LI JIDDAĦĦLU FIL-BAĠITS FUTURI? | IVA LE |OSSERVAZZJONIJIET: (1) Dawn il-programmi għandhom livell għoli esekuzzjoni. Peress li l-modifiki proposti għar-Regolament tal-Kunsill (KE) Nru 247/2006 ma jbidlux l-ammonti annwali massimi għall-finanzjament tal-arranġamenti speċifiċi tal-provvista u l-miżuri favur il-produzzjoni lokali, ma hemmx impatt baġitarju. |[1] ĠU C , , p. .[2] ĠU C , , p. .[3] ĠU L 42, 14.02.2006,p. 1.[4] ĠU L 178, 30.06.2001, p. 1.[5] ĠU L 299, 16.11.2007, p. 1.[6] ĠU L 148, 06.06.2008, p. 1.[7] ĠU L 154, 17.06.2009, p. 1.